Diari Oficial de la Generalitat Valenciana


Sumari del DOGV 9934, del 11-09-2024 (2024/8850)

ANUNCI pel qual se sotmeten a informació pública les modificacions introduïdes en la MP Catàleg estructural de béns i espais protegits de naturalesa urbana de València, per a la incorporació de les fitxes de protecció «Refugis antiaeris de València» com a béns de rellevància local (expedient 03009-7829-073888-72).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9934

Data del DOGV
:   11-09-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8850

CVE
:   EFYY-J-4144-3127

Data del document
:   02-09-2024

Organisme emissor
:   Ajuntament de València

Tipus de document
:   Anunci

El Ple de l'Ajuntament de València, en la sessió del 23 de juliol de 2024, va adoptar l'acord que, en la part dispositiva, diu:

«Primer. Sotmetre a informació pública durant un termini de vint dies hàbils les modificacions introduïdes en la MP Catàleg estructural de béns i espais protegits de naturalesa urbana de València per a la incorporació de les fitxes de protecció "Refugis antiaeris de València" com a béns de rellevància local (BRL-SHIL), a conseqüència del tràmit de consultes i informació pública (DOGV de 25 d'abril de 2024), mitjançant els corresponents anuncis en el *Diari Oficial de la Generalitat Valenciana,*  acompanyats dels informes que sustenten la modificació proposada. S'admetran únicament noves al·legacions referides als canvis proposats.

Segon. Comunicar el present acord, a l'efecte que emeten el corresponent informe, a les administracions i servicis municipals afectats.

Tercer. Notificar la present resolució a la Federació d'Associacions Veïnals de València, a D. César Guardeño Gil, en qualitat de president de l'Associació Cercle per a la Defensa i Difusió del Patrimoni Cultural, i als propietaris i promotors (METROVACESA) que adquirixen la condició d'interessats en l'expedient amb els nous refugis proposats.

Quart. Procedir a la inserció en la pàgina web municipal ([www.valencia.es](http://www.valencia.es)) de la documentació que se sotmet a informació pública acompanyada dels informes de 4 i 5 de juliol de 2024 que sustenten la modificació proposada, i posar-la a disposició del públic en l'Oficina Municipal d'Informació Urbanística, planta baixa de l'edifici municipal de l'antiga Fàbrica de Tabacs, c/ Amadeu de Savoia, 11 (edifici Tabacalera).»

I de conformitat amb el que establix l'article 61.1, lletra b), del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, s'obri el període de consultes i informació pública per a presentar al·legacions durant un termini de vint dies, a comptar de l'endemà de la publicació d'este acord en el *Diari Oficial de la Generalitat Valenciana*  (DOGV).

La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09:00 a 13:00 hores) i exposada en el web d'Urbanisme ([www.valencia.es/urbanisme](http://www.valencia.es/urbanisme)), en compliment de l'article 55.2 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.

  

València, 2 de setembre de 2024

Manuel Latorre Hernández

Secretari de l'Àrea I